طبعا تشتغل البلوزه الصوف وبدك تلبسها خاوه غصب عن عيشتك طبعا بتكون اصلا هيه متدربه عالبلوزه تدريب القبه كثير ديقه والكمام طوال والبلوزه من تحت واسعه وبدك تلبسها للشتويه غصب عنك موضوع شكل البلوزه مش مشكله والوانها برضو عادي مع انها بتكون لونها اصلا مش موجود بقائمه الالوان العالميه بس هاد كلو عادي المشكله كانت تكمن بلبس البلوزه من عند القبه قول اللبس برضو عادي بتغمض عيونك و بتيجي امك بتحطها عراسك وبس يبين شعرك من القبه بتبلش تحركها بشكل دائري لما شعرك يكت ع شكل دائره بتحس في نار بدها تولع بشعرك ومجرد متدخل براسك انتا بتهرب من بين ايدين امك والكمام فالتين انتا بس بتركض بدك توخد نفس استراحه دقيقتين